Italia deltok i den aller første utgaven av Eurovision Song Contest i 1956 som ett av syv land. I 2021 deltok Italia for 46. gang, om en ikke tar med den avlyste 2020-utgaven. Italia er ett av "de fem store" landene – en gruppe på fem land som er automatisk kvalifisert til finalen på grunn sine store økonomiske bidrag til konkurransen. Italia har vunnet konkurransen tre ganger: i 1964, 1990 og 2021. Italia har kommet på sisteplass én gang, i 1966. Landet holdt seg borte fra konkurransen i årene 1981–1982, 1986, 1994–1996 og 1998–2010, men etter returen i 2011 har Italia vært blant de ti beste åtte ganger, senest med seieren i 2021.